Publication: Magyar Közlöny
Issue: MK-2001-80 (Year: 2001, Number: 80)
Era: 1990-2004
Section: a 129/2001. (VII. 13.) Korm. rendelethez
Paragraph Index: 1119

1. A képzési cél Olyan szakemberek képzése, akik egyetemes és magyar történelemből elméletileg is megalapozott, átfogó ismeretekkel rendelkeznek, jártasak a történelem forrástípusaiban, a rokon- és segédtudományokban, s birtokában vannak olyan készségeknek és képességeknek, amelyek biztosítják számukra azon feladatok ellátását (beleértve a történeti tárgyú kutatómunkát), amelyek történeti mélységű társadalomtudományi felkészültséget igényelnek. Történelem szakos tanárként alkalmasak a történelem és a vele kapcsolatos műveltségi területek, illetve tantárgyak oktatására. A szakon tanári képesítést lehet szerezni. A szak bölcsész szakképzettség megszerzése esetén egyszakos és kétszakos képzés keretében egyaránt végezhető, a tanári képesítés megszerzése esetén csak kétszakos képzés keretében végezhető.

Source: https://magyarkozlony.hu/hivatalos-lapok/c27aef8bad888f243e743ce19b7e6aeb0578bc80/dokumentumok/233c18ee3306e46ea81ff8ef04ba00b38343305e/letoltes